CELEX: 62013TN0518
Language: el
Date: 2013-09-23 00:00:00
Title: Υπόθεση T-518/13: Προσφυγή της 23ης Σεπτεμβρίου 2013 — Future Enterprises κατά ΓΕΕΑ — MacDonald’s International Property (MACCOFFEE)

30.11.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 352/19
            
         Προσφυγή της 23ης Σεπτεμβρίου 2013 — Future Enterprises κατά ΓΕΕΑ — MacDonald’s International Property (MACCOFFEE)
   (Υπόθεση T-518/13)
   2013/C 352/36
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: Future Enterprises Pte Ltd (Σινγκαπούρη, Σινγκαπούρη) (εκπρόσωποι: J. Olsen, B. Hitchens, R. Sharma και M. Henshall, Solicitors)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: McDonald's International Property Co. Ltd (Wilmington, Ηνωμένες Πολιτείες της Αμερικής)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 13ης Ιουνίου 2013 στην υπόθεση R 1178/2012-1 και
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         
      Λόγοι και κύρια επιχειρήματα
   
   
      Καταχωρισμένο κοινοτικό σήμα του οποίου ζητήθηκε να κηρυχθεί η ακυρότητα: Το λεκτικό σήμα «MACCOFFEE» για προϊόντα των κλάσεων 29, 30 και 32 — Αίτηση καταχωρίσεως κοινοτικού σήματος υπ’ αριθ. 7307382
   
      Δικαιούχος του κοινοτικού σήματος: Η προσφεύγουσα
   
      Αιτών την κήρυξη της ακυρότητας του κοινοτικού σήματος: Η αντίδικος κατά την ενώπιον του τμήματος προσφυγών διαδικασία
   
      Λόγοι που προβλήθηκαν προς στήριξη της αιτήσεως κηρύξεως της ακυρότητας: Οι λόγοι του άρθρου 53, παράγραφος 1, στοιχείο α', σε συνδυασμό με το άρθρο 8, παράγραφος 1, στοιχεία α' και β', παράγραφος 2, στοιχείο γ' και παράγραφος 5, του κανονισμού για το κοινοτικό σήμα
   
      Απόφαση του τμήματος ακυρώσεως: Έκανε δεκτή στο σύνολό της την αίτηση κηρύξεως ακυρότητας
   
      Απόφαση του τμήματος προσφυγών: Απέρριψε την προσφυγή
   
      Προβαλλόμενοι λόγοι ακυρώσεως: Παράβαση του άρθρου 8, παράγραφος 5, του κανονισμού για το κοινοτικό σήμα.